**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության 2019 թվականի պետական բյուջեում և Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ**

1.Նկատի ունենալով նախագծի նորմատիվ բնույթը՝ նախագծում անհրաժեշտ է նշել «Ն» տառը համաձայն «Նորմատիվ իրավական ակտերի մասին» Հայաստանի Հանրապետության օրենքի 11-րդ հոդվածի պահանջների:

2.Նախագծի նախաբանից անհրաժեշտ է հանել ՀՀ կառավարության 2018 թվականի ապրիլի 12-ի թիվ 420-Ն որոշմանն արված հղումը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 1-ին մասի պահանջները: Հարկ է նշել նաև, որ հիշյալ որոշումն արդեն իսկ նախատեսված է նախագծի հիմնավորման մեջ և այդ առումով նույնպես նախաբանում նշելու անհրաժեշտությունը բացակայում է:

**Իրավական ակտերի փորձաքննության**



**գործակալության պետ` Կ. ԽՏՐՅԱՆ**